Številka: 0070-136/2021/2

Generalni sekretariat Vlade Republike Slovenije

gp.gs@gov.si

Datum: 10. 6. 2021

Zadeva: Predlog Zakona o spremembah in dopolnitvah Zakona o nalezljivih boleznih – predlog za obravnavo

Na podlagi 11. člena in 11.a člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21 in 51/21) v obravnavo Vladi Republike Slovenije pošiljamo predlog Zakona o spremembah in dopolnitvah Zakona o nalezljivih boleznih.

Zaradi nujnosti obravnave gradiva predhodnega medresorskega usklajevanja ni bilo mogoče izvesti, prav tako zaradi nujnosti obravnave gradiva sodelovanja z javnostjo ni bilo mogoče izvesti. Nujnost obravnave gradiva brez sodelovanja javnosti in nujnost obravnave gradiva za katerega ni bilo mogoče izvesti medresorskega usklajevanja utemeljujemo s kratkim dvomesečnim rokom, ki ga je Ustavno sodišče Republike Slovenije za odpravo ugotovljenih neustavnosti določilo z odločbo, št. U-I-79/20-24 z dne 13. 5. 2021, in z določbami Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17 in 46/20), ki v drugem odstavku 6. člena določa, da se redne seje se sklicujejo le v času rednih letnih zasedanj državnega zbora, s 15. 7. pa se začnejo »parlamentarne počitnice«.

Gradivo je predloženo vladi v obravnavo na zahtevo ministra za zdravje.

Janez Poklukar

minister

Priloga:

* predlog zakona

Vročiti:

* Generalni sekretariat Vlade RS, gp.gs@gov.si – po e-pošti